b'\n_START_ARTICLE_\nWei Fenghe\n_START_PARAGRAPH_\nWei Fenghe (hiina keeles \xe9\xad\x8f\xe5\x87\xa4\xe5\x92\x8c, pinyinis W\xc3\xa8i F\xc3\xa8ngh\xc3\xa9; s\xc3\xbcndinud 1954. aasta veebruaris Liaochengis   Shandongi provintsis) on Hiina Rahvavabariigi s\xc3\xb5jav\xc3\xa4elane ja riigitegelane._NEWLINE_Wei Fenghe alustas teenistust Hiina Rahvavabastusarmees 1970. aasta detsembris. Hiina Kommunistliku Partei liikmeks astus ta 1972. aasta jaanuaris. Ta on l\xc3\xb5petanud Hiina Rahvavabastusarmee Riikliku Kaitse \xc3\x9clikooli._NEWLINE_Ta oli Hiina Rahvavabastusarmee Raketiv\xc3\xa4gede staabi\xc3\xbclem aastatel 2006\xe2\x80\x932012 ja \xc3\xbclemjuhataja aastatel 2012\xe2\x80\x932018. Ta oli aastatel 2007\xe2\x80\x932012 Hiina Kommunistliku Partei Keskkomitee liikmekandidaat ja alates 2012. aastast on Keskkomitee liige._NEWLINE_Alates 19. m\xc3\xa4rtsis 2018 on Wei Fenghe Hiina Rahvavabariigi kaitseminister.'